จตุรมิตรสามัคคี

การแข่งขันฟุตบอลประเพณีจตุรมิตรสามัคคี (Jaturamitr Samakkee) เป็นการแข่งขันฟุตบอลประเพณีระดับมัธยมศึกษาระหว่างโรงเรียนชายล้วนเก่าแก่สี่โรงเรียน ประกอบด้วยโรงเรียนสวนกุหลาบวิทยาลัย, โรงเรียนเทพศิรินทร์, โรงเรียนอัสสัมชัญ และโรงเรียนกรุงเทพคริสเตียนวิทยาลัย จัดขึ้นเป็นประจำทุก 2 ปี ณ สนามศุภชลาศัย กรีฑาสถานแห่งชาติ
== ประวัติ ==



การแข่งขันฟุตบอลประเพณีจตุรมิตรสามัคคีเป็นความคิดริเริ่มของนายโปร่ง ส่งแสงเติม อาจารย์ใหญ่โรงเรียนสวนกุหลาบวิทยาลัย กับนายอารีย์ เสมประสาท อาจารย์ใหญ่โรงเรียนกรุงเทพคริสเตียนวิทยาลัย ทั้งสองท่านได้มาขอความร่วมมือจากนายบุญอวบ บูรณะบุตร อาจารย์ใหญ่โรงเรียนเทพศิรินทร์ และนายบรรณา ชโนดม อาจารย์ใหญ่โรงเรียนอัสสัมชัญ ให้ร่วมกันจัดการแข่งขันฟุตบอลระหว่างสี่สถาบัน เพื่อเชื่อมความสามัคคีของครูอาจารย์และนักเรียนทุกฝ่าย ซึ่งอาจารย์ทั้งสี่มีความเห็นพ้องกัน
การแข่งขันจตุรมิตรสามัคคีครั้งแรกจัดขึ้นระหว่างวันที่ 16 ตุลาคมถึง 18 พฤศจิกายน พ.ศ. 2507 โดยมีวัตถุประสงค์หลักเพื่อเสริมสร้างความสามัคคีของนักเรียนทั้งสี่โรงเรียน การแข่งขันครั้งต่อมาจัดขึ้นทุกปีจนถึงปี พ.ศ. 2528 ยกเว้นในปี พ.ศ. 2509–2510, 2515, 2517–2520 และ 2522–2523 ตั้งแต่ปี พ.ศ. 2530 เป็นต้นมา การแข่งขันถูกจัดขึ้นทุก ๆ สองปี รายการนี้เป็นการแข่งขันฟุตบอลไทยที่ได้รับความนิยมและผู้เล่นที่โดดเด่นจากการแข่งขันนี้ยังคงเป็นผู้เล่นคนสำคัญในไทยแลนด์พรีเมียร์ลีก ได้แก่ ธวัชชัย ดำรงค์อ่องตระกูล และธีรเทพ วิโนทัย งานนี้มีการออกอากาศเป็นประจำทางโทรทัศน์แห่งชาติ และการแข่งขันล่าสุด 3 รายการยังได้รับการถ่ายทอดผ่านวิดีโอสตรีมมิ่งสดพร้อมคะแนนสดที่เผยแพร่บนเว็บไซต์อย่างเป็นทางการ นอกจากการแข่งขันแล้ว ยังมีความพยายามอย่างมากในการสร้างการแสดงอย่างประณีตและการแปรอักษร
แม้ว่าความสามัคคีจะเป็นหัวใจสำคัญของการแข่งขันมาโดยตลอด (จตุรมิตร มาจากภาษาสันสกฤต จตุร + มิตร แปลว่า "สี่สหาย" และ สามัคคี (จากภาษาบาลีว่า สามัคคี) แปลว่า "ความกลมเกลียว" หรือ "ความกลมเกลียว") คำว่า จตุรมิตร มักถูกใช้เป็นวลีติดปากเพื่อเรียกนักเรียนหรือศิษย์เก่าของโรงเรียนที่เข้าร่วมโครงการทั้งสี่แห่ง การแข่งขันระหว่างโรงเรียนได้เพิ่มความรุนแรงขึ้น โดยเฉพาะอย่างยิ่งการแข่งขันทีมคู่ปรับระหว่างสวนกุหลาบวิทยาลัยกับเทพศิรินทร์ และอัสสัมชัญกับกรุงเทพคริสเตียนวิทยาลัย สิ่งนี้นำไปสู่ความรุนแรงระหว่างโรงเรียนหลายกรณีในช่วงหลายสัปดาห์ของการแข่งขัน ขอบเขตของปัญหาคือต้องมีการแยกผู้ชมอย่างเข้มงวดและการบังคับใช้ความปลอดภัยในระหว่างการแข่งขัน
การแข่งขันครั้งล่าสุดนับเป็นครั้งที่ 30 ระหว่างวันที่ 11-18 พฤศจิกายน พ.ศ. 2566 โดยโรงเรียนเทพศิรินทร์เป็นเจ้าภาพ
== การแข่งขัน ==
การแข่งขันฟุตบอลประเพณีจตุรมิตรสามัคคีมีขึ้นในปี พ.ศ. 2507 เป็นปีแรก โดยลำดับการแข่งขันและการเป็นเจ้าภาพ ดังนี้
{|class="wikitable"
|-
! ครั้งที่
! วันแข่ง
! เจ้าภาพ
! ผู้ชนะอันดับหนึ่ง
|-
| 1 || 16 ตุลาคม ถึง 18 พฤศจิกายน พ.ศ. 2507  || สวนกุหลาบวิทยาลัย || สวนกุหลาบวิทยาลัย
|-
| 2 ||  19 ตุลาคม ถึง 13 พฤศจิกายน พ.ศ. 2508  || เทพศิรินทร์ || เทพศิรินทร์ ร่วมกับ กรุงเทพคริสเตียนวิทยาลัย
|-
| colspan = 4|ในปี พ.ศ. 2509 และ พ.ศ. 2510 งดการแข่งขัน เนื่องจากมีการแข่งขันกีฬาเอเชี่ยนเกมส์ และกีฬาแหลมทอง ซึ่งประเทศไทยเป็นเจ้าภาพ ส่งผลให้สนามศุภชลาศัยไม่ว่างให้จัดการแข่งขัน
|-
| 3 ||  16 ตุลาคม ถึง 1 พฤศจิกายน พ.ศ. 2511  || อัสสัมชัญ || สวนกุหลาบวิทยาลัย ร่วมกับ กรุงเทพคริสเตียนวิทยาลัย
|-
| 4 ||  21 ตุลาคม ถึง 7 พฤศจิกายน พ.ศ. 2512  || กรุงเทพคริสเตียนวิทยาลัย || สวนกุหลาบวิทยาลัย ร่วมกับ กรุงเทพคริสเตียนวิทยาลัย
|-
| 5 ||  21 พฤศจิกายน ถึง 30 พฤศจิกายน พ.ศ. 2513  || สวนกุหลาบวิทยาลัย || กรุงเทพคริสเตียนวิทยาลัย
|-
| 6 ||  22 ตุลาคม ถึง 30 ตุลาคม พ.ศ. 2514  || เทพศิรินทร์ || สวนกุหลาบวิทยาลัย ร่วมกับ เทพศิรินทร์
|-
| 7(ดูหมายเหตุด้านล่าง) ||  20 ตุลาคม ถึง 2 พฤศจิกายน พ.ศ. 2516  || อัสสัมชัญ || ไม่มีการชิงชนะเลิศ
|-
| 8 ||  18 ตุลาคม ถึง 2 พฤศจิกายน พ.ศ. 2517  || อัสสัมชัญ || เทพศิรินทร์
|-
| colspan = 4|แต่เนื่องจากภาวะเศรษฐกิจ และภาวะทางการเมืองไม่อำนวยให้จัดการแข่งขันฟุตบอลประเพณีจตุรมิตรสามัคคี จึงว่างเว้นไประยะหนึ่ง ตั้งแต่ปีพ.ศ. 2518 ถึง พ.ศ. 2520 และได้มีการฟื้นฟูการแข่งขันขึ้นในปีพ.ศ. 2521 เพื่อไม่ให้ฟุตบอลประเพณีรายการนี้หายไป
|-
| การแข่งขันครั้งนี้ไม่นับรวมอยู่ในลำดับการแข่งขัน ||  24 ตุลาคม ถึง 1 พฤศจิกายน พ.ศ. 2521  || กรุงเทพคริสเตียนวิทยาลัย แต่ในวันชิงชนะเลิศ ทั้ง 4 โรงเรียนได้ร่วมเป็นเจ้าภาพ โดยใช้สนามกีฬาจารุเสถียรเป็นสนามแข่งขัน || สวนกุหลาบวิทยาลัย
|-
| 9 ||  28 พฤศจิกายน ถึง 6 ธันวาคม พ.ศ. 2524  || สวนกุหลาบวิทยาลัย || สวนกุหลาบวิทยาลัย
|-
| 10 ||  27 พฤศจิกายน ถึง 4 ธันวาคม พ.ศ. 2525  || เทพศิรินทร์ || สวนกุหลาบวิทยาลัย
|-
| 11 || 20 พฤศจิกายน ถึง 25 พฤศจิกายน พ.ศ. 2526  || อัสสัมชัญ || สวนกุหลาบวิทยาลัย
|-
| 12 ||  23 พฤศจิกายน ถึง 1 ธันวาคม พ.ศ. 2527  || กรุงเทพคริสเตียนวิทยาลัย || สวนกุหลาบวิทยาลัย
|-
| 13 ||  1 พฤศจิกายน ถึง 9 พฤศจิกายน พ.ศ. 2528  || สวนกุหลาบวิทยาลัย || สวนกุหลาบวิทยาลัย ร่วมกับ อัสสัมชัญ
|-
| colspan = 4| ต่อมาคณะกรรมการจัดการแข่งขันฟุตบอลประเพณีจตุรมิตรสามัคคี ได้ตกลงกันว่าถ้ามีการแข่งขันทุกปีอาจทำให้สิ้นเปลือง แต่ถ้าเว้นปีไปก็เกรงว่าการแข่งขันฟุตบอลจะขาดช่วง จึงตกลงกันว่าให้มีการแข่งขันฟุตบอลประเพณีจตุรมิตรสามัคคีปีเว้นปีโดยปีที่ไม่มีการแข่งขันให้จัดการแข่งขันฟุตบอลจตุรมิตรเหย้า - เยือนขึ้น ซึ่งเป็นการแข่งขันโดยใช้สนามภายในโรงเรียนเท่านั้น
|-
| 14 ||  19 ธันวาคม ถึง 26 ธันวาคม พ.ศ. 2530  || เทพศิรินทร์ || สวนกุหลาบวิทยาลัย
|-
| 15 ||  15 ธันวาคม ถึง 28 ธันวาคม พ.ศ. 2532  || อัสสัมชัญ || อัสสัมชัญ
|-
| 16 ||  24 ธันวาคม ถึง 28 ธันวาคม พ.ศ. 2534  || กรุงเทพคริสเตียนวิทยาลัย || กรุงเทพคริสเตียนวิทยาลัย
|-
| 17 ||  18 ธันวาคม ถึง 28 ธันวาคม พ.ศ. 2536  || สวนกุหลาบวิทยาลัย || อัสสัมชัญ
|-
| 18 ||  25 พฤศจิกายน ถึง 2 ธันวาคม พ.ศ. 2538  || เทพศิรินทร์ || สวนกุหลาบวิทยาลัย ร่วมกับ อัสสัมชัญ
|-
| 19 ||  13 ธันวาคม ถึง 20 ธันวาคม พ.ศ. 2540  || อัสสัมชัญ || เทพศิรินทร์ ร่วมกับ กรุงเทพคริสเตียนวิทยาลัย
|-
| 20 ||  11 ธันวาคม ถึง 19 ธันวาคม พ.ศ. 2542  || กรุงเทพคริสเตียนวิทยาลัย || เทพศิรินทร์ ร่วมกับ กรุงเทพคริสเตียนวิทยาลัย
|-
| 21 ||  17 พฤศจิกายน ถึง 24 พฤศจิกายน พ.ศ. 2544  || สวนกุหลาบวิทยาลัย || สวนกุหลาบวิทยาลัย ร่วมกับ กรุงเทพคริสเตียนวิทยาลัย
|-
| 22 ||  12 มกราคม ถึง 18 มกราคม พ.ศ. 2547  || เทพศิรินทร์ ||  กรุงเทพคริสเตียนวิทยาลัย
|-
| 23 ||  26 พฤศจิกายน ถึง 3 ธันวาคม พ.ศ. 2548  || อัสสัมชัญ || อัสสัมชัญ ร่วมกับ กรุงเทพคริสเตียนวิทยาลัย
|-
| 24 ||  17 พฤศจิกายน ถึง 24 พฤศจิกายน พ.ศ. 2550  || กรุงเทพคริสเตียนวิทยาลัย || อัสสัมชัญ
|-
| 25 || 21 พฤศจิกายน ถึง 28 พฤศจิกายน พ.ศ. 2552  || สวนกุหลาบวิทยาลัย || กรุงเทพคริสเตียนวิทยาลัย
|-
| colspan = 4| การแข่งขันครั้งที่ 26 เดิมได้กำหนดไว้ในวันที่ 19, 21, 23, และ 26 พฤศจิกายน 2554 แต่เกิดอุทกภัย จึงมีมติเลื่อนการแข่งขันไปเป็นปีพ.ศ. 2555
|-
| 26 || 10 พฤศจิกายน ถึง 17 พฤศจิกายน พ.ศ. 2555  || เทพศิรินทร์ || สวนกุหลาบวิทยาลัย ร่วมกับ กรุงเทพคริสเตียนวิทยาลัย
|-
| 27 || 15 พฤศจิกายน ถึง 22 พฤศจิกายน พ.ศ. 2557 || อัสสัมชัญ || อัสสัมชัญ ร่วมกับ กรุงเทพคริสเตียนวิทยาลัย
|-
| colspan = 4| การแข่งขันครั้งที่ 28 เดิมได้กำหนดไว้ในวันที่ 12, 14, 16, และ 19 พฤศจิกายน 2559 แต่เนื่องจากอยู่ระหว่างการถวายความอาลัยแด่พระบาทสมเด็จพระปรมินทรมหาภูมิพลอดุลยเดช จึงมีมติเลื่อนการแข่งขันออกไปอย่างไม่มีกำหนด  โดยเบื้องต้นกำหนดจัดการแข่งขันวันที่ 18,20,22 และ25 พฤศจิกายน 2560  แต่ต่อมาได้มีการเลื่อนวันจัดการแข่งขันให้เร็วขึ้น 1 สัปดาห์
|-
| 28 || 11 พฤศจิกายน ถึง 18 พฤศจิกายน พ.ศ. 2560 || กรุงเทพคริสเตียนวิทยาลัย || อัสสัมชัญ
|-
| colspan = 4| การแข่งขันครั้งที่ 29 เดิมได้กำหนดไว้ในวันที่ 16, 18, 20, และ 23 พฤศจิกายน 2562 แต่เนื่องจากสนามศุภชลาศัยมีกิจกรรมอื่นนอกเหนือจากการแข่งขันฟุตบอลและใช้สนามในช่วงเดียวกันกับช่วงเวลาเดิมของการแข่งขัน คือ องค์สมเด็จพระสันตะปาปาฟรานซิส เสด็จพระราชดำเนินเยือนประเทศไทย มีพิธีสหบูชามิสซา เพื่อประชาสัตบุรุษ ในวันที่ 21 พฤศจิกายน 2562 ณ สนามศุภชลาศัย คณะกรรมการจัดการแข่งขันจึงมีมติเลื่อนการแข่งขันเร็วขึ้น 1 สัปดาห์ เป็นวันที่ 9, 11, 13 และ 16 พฤศจิกายน 2562
|-
| 29 || 9 พฤศจิกายน ถึง 16 พฤศจิกายน พ.ศ. 2562 || สวนกุหลาบวิทยาลัย || เทพศิรินทร์
|-
| colspan = 4| การแข่งขันครั้งที่ 30 เดิมได้กำหนดไว้ในวันที่ 13, 15, 17 และ 20 พฤศจิกายน 2564 ภายใต้ชื่องานตามแนวคิด “สร้างความดีสู่วิถีชีวิตใหม่”  แต่เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในประเทศไทยยังคงอยู่ในสภาวการณ์ที่น่าเป็นห่วง คณะกรรมการจัดการแข่งขันจึงมีมติเลื่อนการแข่งขันไปเป็นปี พ.ศ. 2565 ต่อมามีการกำหนดการจัดการแข่งขันในวันที่ 12,14,16,19 พฤศจิกายน 2565  และต่อมาได้เลื่อนการแข่งขันอีกครั้งไปเป็นปีการศึกษา 2566
|-
| 30 || 11 ถึง 18 พฤศจิกายน พ.ศ. 2566   || เทพศิรินทร์ ||สวนกุหลาบวิทยาลัย ร่วมกับ กรุงเทพคริสเตียนวิทยาลัย
|-
| 31 || พฤศจิกายน พ.ศ. 2568   || อัสสัมชัญ ||
|-
|}
หมายเหตุ
ในหนังสือ "Unseen จตุรมิตร 48 ปี แห่งเกียรติภูมิ" ได้ระบุว่า การแข่งขันฟุตบอลจตุรมิตรสามัคคีครั้งที่ 7 กำหนดการดังกล่าวเป็นวันที่กำหนดไว้ในสูจิบัตร แต่เมื่อเกิดเหตุการณ์ 14 ตุลา ก็ได้เลื่อนวันแข่งขันออกไปเป็นวันที่ 2 พฤศจิกายน พ.ศ. 2516 เป็นการแข่งขันเพียงวันเดียวโดยไม่มีการชิงชนะเลิศ
ในการแข่งขันจตุรมิตรสามัคคี ครั้งที่ 12 เมื่อปี พ.ศ. 2527 นั้น ดำเนินการจัดการแข่งขันที่สนามกีฬาไทย-ญี่ปุ่น ดินแดง เนื่องจากสนามศุภชลาศัย ปิดซ่อมเพื่อกีฬาซีเกมส์ พ.ศ. 2528
== อันดับแชมป์ ==
{|class="wikitable sortable" border="2" cellpadding="2" cellspacing="0" style="margin: 1em 1em 1em 0; font-size: 95%; background: #f9f9f9; border: 1px #aaa solid; border-collapse: collapse;"
|- bgcolor="#efefef"
! โรงเรียน
! จำนวนครั้งชนะเดี่ยว
! จำนวนครั้งชนะร่วม
! รวม
|-
|สวนกุหลาบวิทยาลัย || 6 || 8 || 14
|-
|กรุงเทพคริสเตียนวิทยาลัย || 4 || 10 || 14
|-
|อัสสัมชัญ || 4 || 4 || 8
|-
|เทพศิรินทร์ || 2 || 4 || 6
|}
หมายเหตุ นับเฉพาะผลการแข่งขันในปีที่นับครั้งในลำดับการแข่งขัน
== จตุรมิตรสามัคคีอาวุโส ==
การแข่งขันฟุตบอลประเพณีจตุรมิตรสามัคคีอาวุโส เริ่มจัดการแข่งขันอย่างเป็นทางการเมื่อปีพ.ศ. 2540 โดยมีจุดประสงค์เพื่อความสนุกสนาน สามัคคี เสริมสร้างความสัมพันธ์อันดีระหว่าง 4 สถาบันเสมือนญาติมิตร และแสดงออกถึงความมีน้ำใจนักกีฬาของชาวจตุรมิตร อันเป็นแบบอย่างที่ดีในวงการกีฬาและสังคมไทย โดยแต่ละสถาบันจะผลัดเปลี่ยนกันเป็นเจ้าภาพ สถาบันละ 2 ปี
== ประเพณีชาวจตุรมิตร ==
ทุก ๆ วันสำคัญของราชการในทุก ๆ ปี ชาวจตุรมิตรมีกิจกรรมที่สำคัญ จึงมีการนัดหมายกันทุกครั้ง และถือเป็นประเพณีที่ 4 สถาบันได้ร่วมใจกันปฏิบัติมาช้านาน กิจกรรมเหล่านั้นได้แก่
วันที่ 3 มิถุนายน ถวายพระพรเนื่องในวโรกาสวันเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินี
วันที่ 28 กรกฎาคม ถวายพระพรเนื่องในวโรกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว
วันที่ 12 สิงหาคม  ถวายพระพรเนื่องในวโรกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันที่ 23 ตุลาคม ถวายบังคมเนื่องในวันปิยมหาราช
วันที่ 25 พฤศจิกายน ถวายบังคมเนื่องในวันมหาธีรราชเจ้า
วันที่ 10 ธันวาคม วันพระราชทานรัฐธรรมนูญ
== ดูเพิ่ม ==
การแปรอักษร
งานฟุตบอลประเพณีจุฬาฯ-ธรรมศาสตร์
== อ้างอิง ==
== แหล่งข้อมูลอื่น ==
Jaturamitr_Official - แฟนเพจเฟซบุ๊กอย่างเป็นทางการ
โรงเรียนในกรุงเทพมหานคร
การแข่งขันฟุตบอลลีกในประเทศไทย
 
กีฬานักเรียนในประเทศไทย